Úradný vestník 304 E , 01/12/2005 S. 0369 - 0373



P6_TA(2005)0049 Presun plavidiel do krajín zasiahnutých tsunami v roku 2004 * Legislatívne uznesenie Európskeho parlamentu o návrhu nariadenia Rady ktorým sa mení a dopĺňa nariadenie (ES) č. 2792/1999, pokiaľ ide o konkrétne opatrenia na presun plavidiel do krajín zasiahnutých tsunami v roku 2004 (KOM(2005)0036 — C6-0036/2005 — 2005/0005(CNS)) (Konzultačný postup) Európsky parlament, - so zreteľom na návrh Komisie Rade (KOM(2005)0036) [1], - so zreteľom na článok 37 Zmluvy o ES, v súlade s ktorým Rada konzultovala s Parlamentom (C6-0036/2005), - so zreteľom na článok 51 a 134 rokovacieho poriadku, 1. schvaľuje zmenené a doplnené znenie návrhu Komisie; 2. vyzýva Komisiu, aby následne zmenila svoj návrh v súlade s článkom 250 ods. 2 Zmluvy o ES; 3. vyzýva Radu, aby informovala Parlament, či má v úmysle odchýliť sa od textu schváleného Parlamentom; 4. žiada Radu o opätovnú konzultáciu s Parlamentom, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 6 NÁZOV Návrh nariadenia Rady, ktorým sa mení a dopĺňa nariadenie (ES) č. 2792/1999 pokiaľ ide o osobitné opatrenia na presun plavidiel do krajín zasiahnutýchi tsunami v roku 2004. | Návrh nariadenia Rady o osobitných opatreniach pre krajiny zasiahnuté tsunami v roku 2004, ktorým sa mení a dopĺňa nariadenie (ES) č. 2792/1999 umožniť presun plavidiel do postihnutých krajín. | Pozmeňujúci a doplňujúci návrh 7 ODÔVODNENIE 1a (nové) | (1a) Finančné prostriedky Spoločenstva určené na humanitárnu pomoc sa musia použiť aj na obnovu rybného hospodárstva v postihnutých krajinách. | Pozmeňujúci a doplňujúci návrh 8 ODÔVODNENIE 1b (nové) | (1b) Nezávisle od takejto pomoci by príslušné krajiny mali mať možnosť požiadať EÚ o vyslanie rybárskych plavidiel, najprv ako opatrenie zamerané na riešenie problémov zásobovania miestneho obyvateľstva rybnými produktmi a na začatie obnovy odvetvia rybného hospodárstva v určitých oblastiach. | Pozmeňujúci a doplňujúci návrh 21 ODÔVODNENIE 4a (nové) | (4a) Možnosť presunu plavidiel Spoločenstva je iba jedným prvkom širšieho úsilia o pomoc týmto komunitám pri obnove infraštruktúry rybolovu a treba uznať fakt, že môžu existovať iné vhodnejšie formy pomoci, ako napr. priamy presun finančných prostriedkov alebo využitie zručností, ktoré sú k dispozícii v rybárskych komunitách Spoločenstva. | Pozmeňujúci a doplňujúci návrh 13 ODÔVODNENIE 5 (5) Na zabezpečenie potrieb uvedených komunít by sa v rámci opatrení uvedených v tomto nariadení mali používať výlučne plavidlá, ktoré sú plne schopné plavby po mori, dostatočne vybavené, a ktorých celková dĺžka nepresahuje 12 metrov. | (5) Na zabezpečenie potrieb uvedených komunít by sa v rámci opatrení uvedených v tomto nariadení mali používať výlučne plavidlá, ktoré sú plne schopné plavby po mori, dostatočne vybavené, prispôsobené miestnym potrebám podľa údajov FAO, a ktorých celková dĺžka nepresahuje 12 metrov. | Pozmeňujúci a doplňujúci návrh 14 ODÔVODNENIE 6 (6) Je vhodné stanoviť udelenie doplnkovej prémie na pokrytie nákladov verejnoprávnych alebo súkromných organizácií v súvislosti s presunom plavidiel do tretích krajín a na náhradu nákladov vlastníkov na vybavenie ich plavidiel a ich prispôsobenie na plavbu po mori. | (6) Je vhodné stanoviť udelenie doplnkovej prémie na pokrytie nákladov verejnoprávnych alebo súkromných organizácií v súvislosti s presunom plavidiel do tretích krajín a na náhradu nákladov vlastníkov na vybavenie ich plavidiel a ich prispôsobenie na plavbu po mori, dostatočné vybavenie a prispôsobenie miestnym potrebám podľa údajov FAO. | Pozmeňujúci a doplňujúci návrh 9 ODÔVODNENIE 9a (nové) | (9a) Rada by preto mala vyčleniť určitú sumu z rozpočtovej kapitoly na humanitárnu pomoc na spoluprácu pri obnove rybného hospodárstva v krajinách, ktoré v decembri r. 2004 postihli vlny tsunami. | Pozmeňujúci a doplňujúci návrh 22 ODÔVODNENIE 9b (nové) | (9b) Žiadny bod tohto nariadenia sa nesmie považovať za pozitívny záväzok s cieľom presunúť akékoľvek plavidlá do postihnutých oblastí. Skôr poukazuje na možnosť takýchto presunov, ktoré sa uskutočnia, ak sa splnia podmienky stanovené v nariadení. | Pozmeňujúci a doplňujúci návrh 10 ODÔVODNENIE 10 10) Nariadenie Rady (ES) č. 2792/1999 zo 17. decembra 1999 by sa preto malo v tomto zmysle pozmeniť a doplniť. | (10) Existujú prípady, keď postihnuté krajiny žiadajú o povolenie presunu plavidiel, preto by bolo vhodné posúdiť možnosť zmeny a doplnenia nariadenia Rady (ES) č. 2792/1999 zo 17. decembra 1999. | Pozmeňujúci a doplňujúci návrh 11 ČLÁNOK 1 (NOVÝ) | Článok 1 1. Európska únia vyčlení sumu vo výške {...} na pomoc odvetviam rybného hospodárstva postihnutým vlnami tsunami v decembri r. 2004. Vyšle skúsených odborníkov a rybárov, aby pomohli pri obnove postihnutého priemyslu rybného hospodárstva. 2. Táto finančná a technická pomoc bude mať tieto prioritné ciele: obnovu lodeníc na výrobu rybárskych plavidiel,obnovu rybárskych prístavov,obnovu prístavných infraštruktúr potrebných na vykladanie a predaj úlovkov,rekonštrukciu a vybavenie mraziarenských skladovacích zariadení. 3. Rada určí sumu pridelenú na pomoc podľa odseku 1 a bude zaúčtovaná v článku 23 02 01 kategórie 4 rozpočtu Únie (humanitárna pomoc). | Pozmeňujúci a doplňujúci návrh 12 ČLÁNOK 1 Nariadenie (ES) č. 2792/1999 sa týmto mení a dopĺňa takto: | Pre prípady, keď postihnuté krajiny žiadajú EÚ o presun plavidiel s cieľom začať s rekonštrukciou ich rybolovných odvetví, nariadenie (ES) č. 2792/1999 sa týmto mení a dopĺňa takto: | Pozmeňujúci a doplňujúci návrh 15 a 1 ČLÁNOK 1 BOD 1 PÍSMENO b)Článok 7 odsek 3 bod d) bod (ii) (nariadenie (ES) č. 2792/1999) (ii)členský štát, ktorý povoľuje presun, musí zabezpečiť, aby bolo plavidlo plne schopné plavby po mori a vybavené na rybolovnú činnosť, bolo presunuté do oblasti postihnutej tsunami v prospech rybárskych komunít postihnutých následkami tsunami a aby nepriaznivé účinky na rybolovné zdroje a na miestne hospodárstvo boli obmedzené na minimum. | (ii)členský štát, ktorý povoľuje presun, musí zabezpečiť, aby bolo plavidlo plne schopné plavby po mori a vybavené na rybolovnú činnosť, schopné rybolovnej činnosti v daných tretích krajinách, bolo presunuté do oblasti postihnutej tsunami v prospech rybárskych komunít postihnutých následkami tsunami a musí zabezpečiť, aby nedošlo k žiadnym nepriaznivým účinkom na udržateľnosť zdrojov rybolovu ani na miestne hospodárstvo. | Pozmeňujúci a doplňujúci návrh 3 ČLÁNOK 1 BOD 1 PÍSMENO b)Článok 7 odsek 3 bod d) bod (iii) (nariadenie (ES) č. 2792/1999) (iii)presun musí spĺňať potreby, ktoré určilo FAO na základe svojho hodnotenia, a musí byť v súlade s požiadavkami tretej krajiny. | (iii)presun musí spĺňať potreby, ktoré určilo FAO na základe svojho hodnotenia, a musí byť v súlade s požiadavkami tretej krajiny. Je nevyhnutné uistiť sa o tom prostredníctvom postupu predbežného hodnotenia za účasti FAO, špecializovaných mimovládnych organizácií a zástupcov miestnych rybárskych komunít, pričom sa musí zohľadniť konštrukčný typ plavidla, rybársku činnosť, pre ktorú je určené, rybárske vybavenie, ktoré na ňom má byť nainštalované, ako aj veľkosť a ďalšie technické špecifikácie motora. | Pozmeňujúci a doplňujúci návrh 20 ČLÁNOK 1 BOD 1 PÍSMENO b)Článok 7 odsek 3 bod d) bod (iiia) (nový) (nariadenie (ES) č. 2792/1999) | (iiia)nový vlastník plavidla musí byť buď občanom tretej krajiny, ak ide o fyzickú osobu, alebo, ak ide o právnickú osobu, spoločnosť musí vlastniť občan tretej krajiny. | Pozmeňujúci a doplňujúci návrh 2 ČLÁNOK 1 BOD 1 PÍSMENO b)Článok 7 odsek 3 bod d) bod (iiib) (nový) (nariadenie (ES) č. 2792/1999) | (iiib)presun sa realizuje spolu s vhodnými výcvikovými a vzdelávacími opatreniami s cieľom zabezpečiť, aby rybári mali dostatočné znalosti a potrebné schopnosti na prácu s vybavením, čím sa zaručí bezpečnosť na palube lodí a celková udržateľnosť rybného hospodárstva. | Pozmeňujúci a doplňujúci návrh 4 ČLÁNOK 1 BOD 1 PÍSMENO c)Článok 7 odsek 6 bod (ii) zarážka 2 (nariadenie (ES) č. 2792/1999) —na náhradu nákladov vlastníka plavidla, ktorému sa poskytuje prémia na vybavenie plavidla a na jeho prispôsobenie na plavbu po mori. | —na náhradu nákladov vlastníka plavidla, ktorému sa poskytuje prémia na vybavenie plavidla a na jeho prispôsobenie na plavbu po mori a uvedenie do stavu vhodného na rybolovné činnosti v príslušných tretích krajinách. | Pozmeňujúci a doplňujúci návrh 5 ČLÁNOK 1 BOD 3Článok 18a 1 (nariadenie (ES) č. 2792/1999) Pozastavenie presunu plavidiel podľa článku 7 odsek 3 bod (d) Postup vzťahujúci sa na presun plavidiel podľa článku 7 odsek 3 bod d) | Komisia môže pozastaviť presun plavidiel podľa článku 7 odsek 3 bod d), ak sa domnieva, že takýto presun nie je v súlade s podmienkami stanovenými v tomto článku. 1. Členské štáty informujú Komisiu o plavidlách, ktorých presun sa má realizovať podľa článku 7 ods. 3 bod d), ako aj o plánovanom mieste určenia. 2. Komisia môže do dvoch mesiacov od tohto oznámenia informovať príslušný členský štát o tom, že presun nie je v súlade s podmienkami stanovenými v článku 7 odsek 3 bod d), najmä v článku 7 ods. 3 bod d) bod iii). Ak Komisia neinformuje príslušný členský štát do dvoch mesiacov, môže tento členský štát pokračovať vo vykonávaní presunu. | [1] Zatiaľ neuverejnený v úradnom vestníku. --------------------------------------------------